*Հավելված № 1*  *ՀՀ կրթության, գիտության, մշակույթի և սպորտի նախարարի*  *2021 թվականի* \_\_\_\_\_\_\_\_\_\_\_\_\_\_\_\_\_\_\_  *\_\_\_\_\_ -ի № \_\_\_\_\_\_\_\_\_ ­­­­­­­­­­­­-Ա/2 հրամանի*

**ԿԱՆՈՆԱԿԱՐԳ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱՊԵՏԻ ԳԱՎԱԹ»**

**ՍԻՐՈՂԱԿԱՆ ԿՐՈՍԱՎԱԶՔԻ ՄՐՑԱՇԱՐ**

1. **ՆՊԱՏԱԿԸ ԵՎ ԽՆԴԻՐՆԵՐԸ**

1. 2021 թվականին անցկացվող սիրողական կրոսավազքի մրցաշարի (այսուհետ` Մրցաշար) նպատակն է`

1) հանրապետությունում վազքի և առողջ ապրելակերպի մասսայականացում,

2) բնակչության շրջանում ֆիզկուլտուրայի և սպորտի քարոզչության ապահովում.

2. Խնդիրներն են`

1) բնակչության ոչ բավարար ներգրավվածությունը վազքին, սպորտային պարապմունքներին և առողջ ապրելակերպի ոչ բավարար քարոզչությունը,

2) բնակչության զանգվածային մարզական միջոցառումներին հետագա մասնակցության ապահովումը:

1. **ԿԱԶՄԱԿԵՐՊՈՒՄՆ ՈՒ ԱՆՑԿԱՑՈՒՄԸ**

3. Մրցաշարի նախապատրաստման և անցկացման աշխատանքները համակարգում է Հայաստանի Հանրապետության կրթության, գիտության, մշակույթի և սպորտի նախարարությունը (այսուհետ` Նախարարություն):

4. Մրցաշարի կազմակերպումն ու անցկացումը իրականացվում է Նախարարության կողմից հաստատված հանձնաժողովի և «Հայաստանի աթլետիկայի ֆեդերացիա» ՀԿ-ի կողմից:

1. **ԺԱՄԿԵՏԸ ԵՎ ՎԱՅՐԸ**

5․ Մրցաշարն անցկացվում է Փարաքար-Էջմիածին մայրուղում (Հայաստանի Հանրապետության Արմավիրի մարզ)՝ 2021 թվականի հոկտեմբերի 30-ին:

Մեկնարկը՝

1) 1-ին տարիքային խումբ՝ Էջմիածին քաղաքի Սուրբ Հռիփսիմե եկեղեցու մերձակա տարածքից՝ ժամը 13:00-ին,

2) 2-րդ և 3-րդ տարիքային խմբերի մեկնարկը՝ Հայաստանի Հանրապետության Արմավիրի մարզի` Փարաքարի համայնքապետարանի հարակից տարածքից, ժամը՝ 13:00-ին:

Մասնակիցները պետք է մրցավայր ներկայանան մրցումներից երեք ժամ առաջ` անձը հաստատող փաստաթղթերով:

1. **ՄՐՑԱՇԱՐԻ ՄԱՍՆԱԿԻՑՆԵՐԸ, ԾՐԱԳԻՐԸ,**

**ԱՆՑԿԱՑՄԱՆ ՊԱՅՄԱՆՆԵՐԸ**

6. Մրցաշարին կարող են մասնակցել ցանկություն ունեցող բոլոր քաղաքացիները, (սիրողական մարզիկներ, դպրոցականներ, ուսանողներ, պետական և մասնավոր ոլորտի աշխատողներ, միջազգային կազմակերպությունների և դեսպանատների ներկայացուցիչներ, օտարերկրացի զբոսաշրջիկներ) ովքեր չունեն առողջական խնդրիներ: Մրցաշարի ընթացքում առաջացած առողջական խնդրիների դեպքում՝ պատասխանատվությունը կրում է մասնակիցը:

7. Մրցաշարը կանցկացվի 3 տարիքային խմբով`

1) 1-ին տարիքային խումբ՝ 15-ից 17 տարեկան (2004-2006 թթ. ծնված) դպրոցականների համար 3 կմ (աղջիկներ և տղաներ)

1. 2-րդ տարիքային խումբ՝ 18-ից 35 տարեկան (1986-2003 թթ. ծնված) կանայք, 18-ից 40 տարեկան (1981-2003 թթ. ծնված) տղամարդիկ, 10 կմ,
2. 3-րդ տարիքային խումբ՝ 36 (1985 թ. ծնված) և բարձր տարիքի կանայք, 41 (1980 թ. ծնված) և բարձր տարիքի տղամարդիկ, 10 կմ:

8․ Մրցաշարի անցկացման կարգն ու պայմանները որոշում է Նախարարության կողմից ստեղծված մրցավարական հանձնաժողովը:

1. **ՊԱՐԳԵՎԱՏՐՈՒՄԸ**

9. Մրցաշարի 3 տարիքային խմբերում 1-ին, 2-րդ և 3-րդ տեղերը գրաված մասնակիցները (տղամարդիկ և կանայք) պարգևատրվում են Նախարարության համապատասխան կարգի հավաստագրերով, գավաթներով, մեդալներով:

1-ին տարիքային խմբի՝ 3 կմ. վազքում 1-ին, 2-րդ և 3-րդ տեղերը գրաված դպրոցահասակ տղաները և աղջիկները պարգևատրվում են համակարգիչներով:

2-րդ և 3-րդ տարիքային խմբերում՝ (տղամարդիկ և կանայք) 10 կմ վազքում 1-ից 20-րդ տեղեր գրաված մասնակիցները պարգևատրվում են դրամական մրցանակներով:

10. Մրցաշարի բոլոր մասնակիցներին տրվում են համարներ և հավաստագրեր: Դրամական մրցանակներով կպարգևատրվեն ՀՀ քաղաքացի հանդիսացող մասնակիցները: ՀՀ քաղաքացի չհանդիսացող մասնակիցները կարող են մասնակցել հաշվարկից դուրս և ստանալ միայն մասնակցության վերաբերյալ հավաստագրեր: Արդյունքներն ամփոփվում են մրցումների ավարտից անմիջապես հետո:

1. **ԾԱԽՍԵՐԸ**

11. Մրցաշարի անցկացման հետ կապված ծախսերը` մրցումների անցկացման համար,

մրցավարներին և կամավորներին սննդի գումար և ճանապարհածախս, մարզահագուստ

(մարզաշապիկ, գլխարկ) մրցավարներին, մարզաշապիկ մասնակիցներին, գավաթներ, մեդալներ, հավաստագրեր, շնորհակալագրեր, 1-ին տարիքային խմբի՝ 1-ին, 2-րդ և 3-րդ տեղերը գրաված դպրոցահասակ տղաներին և աղջիկներին համակարգիչներ, դրամական մրցանակներ 2-րդ և 3-րդ տարիքային խմբերի՝ 1-ից 20-րդ տեղեր գրաված մասնակիցներին՝ 1-ին տեղ՝ 1.000.000 ՀՀ դրամ, 2-րդ տեղ՝ 600.000 ՀՀ դրամ, 3-րդ տեղ՝ 400.000 ՀՀ դրամ, 4-րդ տեղ՝ 150.000 ՀՀ դրամ, 5-րդ տեղ՝ 100.000 ՀՀ դրամ, 6-10-րդ տեղերը՝ 75.000 ՀՀ դրամ, 11-20-րդ տեղերը՝ 50.000 ՀՀ դրամ, հարկերը, տուրքերը և պարտադիր վճարները ներառված չեն, հուշանվերներ՝ պատվավոր հյուրերին և կազմակերպչական և այլ ծախսերը կատարվում է ՀՀ պետական բյուջեից հատկացված միջոցների հաշվին:

1. **ՀԱՅՏԵՐԸ**

12. Մրցաշարին մասնակցության համար ներկայացվում է հայտ՝ համաձայն հավելված 2-ի, անձնագրի կամ նույնականացման վկայականի և մրցաշարին մասնակցելու համար առողջության վերաբերյալ տեղեկանքի պատճենները: Փաստաթղթերը ներկայացնել ՀՀ կրթության, գիտության, մշակույթի և սպորտի նախարարության սպորտի քաղաքականության վարչություն մինչև 2021 թվականի հոկտեմբերի 26-ը ներառյալ (էլ. հասցե՝ s.prazyan57@gmail.com)։ Հարցերի դեպքում զանգահարել հետևյալ հեռախոսահամարով՝ (010) 59-96-33, (010) 59-96-32, (094) 80-09-77, երկուշաբթի-ուրբաթ օրերին՝ ժամը 9:00-18:00: